stanford-oval/wikipedia huggingface dataset:
สภาผู้แทนราษฎรไทย ชุดที่ 12
รายนามสมาชิกสภาผู้แทนราษฎร > ภาคตะวันออก

| 0 | 1 | 2 | 3 | 4 | 5 |
| --- | --- | --- | --- | --- | --- |
| จังหวัด | เขต | รายนาม | พรรค | สมาชิกภาพ | หมายเหตุ |
| จันทบุรี | 1 | สมยศ ศิรพันธุ์ | พรรคประชาธิปัตย์ |  |  |
| จันทบุรี | 1 | พลโทกานต์ รัตนวราหะ | พรรคธรรมสังคม |  |  |
| ฉะเชิงเทรา | 1 | พันโทบำเพ็ญ คชวัฒน์ | พรรคชาติไทย |  |  |
| ฉะเชิงเทรา | 1 | ประสิทธิ์ กาญจนวัฒน์ | พรรคสังคมชาตินิยม |  |  |
| ฉะเชิงเทรา | 1 | ชุมพล มณีเนตร | พรรคประชาธิปไตย |  |  |
| ชลบุรี | 1 | บุญชู โรจนเสถียร | พรรคกิจสังคม |  |  |
| ชลบุรี | 1 | อุทัย พิมพ์ใจชน | พรรคประชาธิปัตย์ |  |  |
| ชลบุรี | 2 | พลตรีศิริ สิริโยธิน | พรรคชาติไทย |  |  |
| ชลบุรี | 2 | ประสิทธิ์ จิตต์อารีย์ | พรรคประชาธิปัตย์ |  |  |
| ตราด | 1 | ประชุม รัตนเพียร | พรรคธรรมสังคม |  |  |
| ปราจีนบุรี | 1 | เฉลิมพล หริตวร | พรรคกิจสังคม |  |  |
| ปราจีนบุรี | 1 | บุญส่ง สมใจ | พรรคธรรมสังคม |  |  |
| ปราจีนบุรี | 2 | เสนาะ เทียนทอง | พรรคชาติไทย |  |  |
| ปราจีนบุรี | 2 | นิพนธ์ เตียเจริญ | พรรคสังคมชาตินิยม |  |  |
| ระยอง | 1 | เสวตร เปี่ยมพงศ์สานต์ | พรรคประชาธิปัตย์ |  |  |
| ระยอง | 1 | สริน ก้องกฤษฎา | พรรคประชาธิปัตย์ |  |  |
รายนามสมาชิกสภาผู้แทนราษฎร > ภาคตะวันตก

| 0 | 1 | 2 | 3 | 4 | 5 |
| --- | --- | --- | --- | --- | --- |
| จังหวัด | เขต | รายนาม | พรรค | สมาชิกภาพ | หมายเหตุ |
| กาญจนบุรี | 1 | แผน สิริเวชชะพันธ์ | พรรคประชาธิปัตย์ |  |  |
| กาญจนบุรี | 1 | ยงยุทธ ตันพิริยะกุล | พรรคชาติไทย |  |  |
| กาญจนบุรี | 1 | ประวิทย์ วอนเพียร | พรรคชาติไทย |  |  |
| ตาก | 1 | เทอดพงษ์ ไชยนันทน์ | พรรคประชาธิปัตย์ |  |  |
| ตาก | 1 | อุดร ตันติสุนทร | พรรคชาติไทย |  |  |
| ประจวบคีรีขันธ์ | 1 | สำเภา ประจวบเหมาะ | พรรคชาติไทย |  |  |
| ประจวบคีรีขันธ์ | 1 | อุดมศักดิ์ ทั่งทอง | พรรคธรรมสังคม |  |  |
| เพชรบุรี | 1 | พานิช สัมภวคุปต์ | พรรคธรรมสังคม |  |  |
| เพชรบุรี | 1 | ภิมุข อังกินันทน์ | พรรคชาติไทย |  |  |
| ราชบุรี | 1 | ร้อยตรีธรรมนูญ ตัณฑะเตมีย์ | พรรคประชาธิปัตย์ |  |  |
| ราชบุรี | 1 | นิพนธ์ ศศิธร | พรรคธรรมสังคม |  |  |
| ราชบุรี | 2 | จรูญ วัฒนากร | พรรคชาติไทย |  |  |
| ราชบุรี | 2 | ทวิช กลิ่นประทุม | พรรคธรรมสังคม |  |  |
ผู้ดำรงตำแหน่ง

ประธานสภาผู้แทนราษฎร อุทัย พิมพ์ใจชน
รองประธานสภาผู้แทนราษฎร มงคล สุคนธขจร
แหล่งข้อมูลอื่น

สภาผู้แทนราษฎรไทย ชุดที่ 12 เก็บถาวร 2013-03-26 ที่ เวย์แบ็กแมชชีน
| ด ค กสภาผู้แทนราษฎรไทย |
| --- | --- |
 ชั่วคราว  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26
ความเสียวสุดยอดทางเพศ

ความเสียวสุดยอดทางเพศ (อังกฤษ: orgasm) หรือ จุดสุดยอดทางเพศ (อังกฤษ: sexual climax) เป็นการปลดปล่อยความตึงเครียดทางเพศ (sexual tension) ที่สะสมมาอย่างฉับพลันระหว่างวงจรการสนองทางเพศ ส่งผลให้กล้ามเนื้อหดตัวเป็นจังหวะในบริเวณเชิงกรานอันมีลักษณะของสุขารมณ์ทางเพศ พบทั้งในเพศชายและหญิง ความเสียวสุดยอดทางเพศควบคุมโดยระบบประสาทอิสระ มักสัมพันธ์กับการทำงานนอกอำนาจใจอื่น เช่น กล้ามเนื้อในหลายบริเวณของร่างกายหดเกร็ง รู้สึกเคลิ้มสุขทั่วไป และบ่อยครั้งมักแสดงการเคลื่อนไหวกายและเปล่งเสียง ระยะหลังความเสียวสุดยอดทางเพศ (เรียก ระยะดื้อ) มักเป็นประสบการณ์ผ่อนคลาย เนื่องจากการปล่อยฮอร์โมนออกซีโทซิน (oxytocin) และโปรแลกติน ตลอดจนเอนดอร์ฟิน
ความเสียวสุดยอดทางเพศของมนุษย์โดยปกติเป็นผลจากการกระตุ้นทางเพศกายภาพขององคชาตในชาย (ตรงแบบเกี่ยวข้องกับการหลั่งน้ำอสุจิ) และปุ่มกระสันในหญิง การกระตุ้นทางเพศสามารถทำด้วยตัวเอง (การสำเร็จความใคร่ด้วยตัวเอง) หรือคู่เพศสัมพันธ์ก็ได้ (เพศสัมพันธ์แบบสอดใส่ เพศสัมพันธ์แบบไม่สอดใส่หรือกิจกรรมทางเพศอื่น)
ผลกระทบทางสุขภาพเกี่ยวกับความเสียวสุดยอดของมนุษย์มีหลากหลาย มีการสนองทางสรีรวิทยามากมายระหว่างกิจกรรมทางเพศ ซึ่งรวมสถานะผ่อนคลายโดยโปรแลกติน ตลอดจนการเปลี่ยนแปลงในระบบประสาทส่วนกลาง เช่น มีกัมมันตภาพเมแทบอลิซึมของเปลือกสมองขนาดใหญ่ลดลงชั่วคราว แต่กัมมันตภาพเมแทบอลิซึมในบริเวณลิมบิกของสมองไม่เปลี่ยนแปลงหรือเพิ่มขึ้น นอกจากนี้ ยังมีการทำหน้าที่ผิดปกติทางเพศหลายอย่าง เช่น การขาดความเสียวสุดยอดทางเพศ (anorgasmia) ผลเหล่านี้ส่งผลต่อมุมมองทางวัฒนธรรมต่อความเสียวสุดยอดทางเพศ เช่น ความเชื่อว่า ความเสียวสุดยอดทางเพศและความถี่/ความต่อเนื่องของมันสำคัญหรือไม่เกี่ยวกับความพอใจในความสัมพันธ์ทางเพศ และทฤษฎีเกี่ยวกับหน้าที่ทางชีววิทยาและวิวัฒนาการของความเสียวสุดยอดทางเพศ
การสนองทางสรีรวิทยา > เพศชาย

เมื่อชายใกล้ความเสียวสุดยอดทางเพศระหว่างการกระตุ้นองคชาต จะมีความรู้สึกเคลิ้มสุขของประสาทกล้ามเนื้อเต้นเป็นจังหวะซึ่งรุนแรงและสำราญอย่างมาก การเต้นเหล่านี้เป็นชุดการเต้นเป็นจังหวะของกล้ามเนื้อบัลโบสปองจิโอซัส (bulbospongiosus) ซึ่งเริ่มในหูรูดทวารหนักแล้วแล่นไปยังปลายสุดองคชาต สุดท้ายการเต้นดังกล่าวมีความเร็วและแรงเพิ่มขึ้นเมื่อเข้าใกล้ความเสียวสุดยอดทางเพศ จนสุขารมณ์เรียกว่าการ "ขึ้นสวรรค์" (หรือความเสียวถึงจุดสุดยอด) ซึ่งเป็นช่วงเวลาที่เป็นความปราถนาสูงสุดของการประกอบกิจกรรมทางเพศที่สามารถคงอยู่หลายวินาทีจนถึงหลายนาทีได้ ความยาวของความเสียวสุดยอดทางเพศของชายประมาณไว้เฉลี่ย 10–15 วินาที แต่อาจกินเวลาได้ถึง 30 วินาทีหรือถึงนาทีกว่าๆได้ในชายที่อยู่ในวัยฉกรรจ์ (18-ไม่เกิน30ปี)
ระหว่างความเสียวสุดยอดทางเพศนั้น จะเกิดการหดตัวเป็นจังหวะเร็วของหูรูดทวารหนัก ต่อมลูกหมากและกล้ามเนื้อขององคชาต อสุจิถูกส่งขึ้นจากหลอดนำอสุจิ (vas deferens) จากอัณฑะเข้าสู่ต่อมลูกหมาก เช่นเดียวกับผ่านถุงน้ำอสุจิเพื่อสร้างสิ่งที่เรียก น้ำอสุจิ ต่อมลูกหมากผลิตสิ่งคัดหลั่งซึ่งเป็นองค์ประกอบหนึ่งของการหลั่งน้ำอสุจิ การหดตัวของหูรูดและต่อมลูกหมากบีบไล่น้ำอสุจิผ่านรูเปิดท่อปัสสาวะ ยกเว้นกรณีความเสียวสุดยอดทางเพศแห้ง กระบวนการดังกล่าวกินเวลาสามถึงสิบวินาที และให้ความรู้สึกสำราญ  การหลั่งน้ำอสุจิอาจดำเนินต่อไปอีกไม่กี่วินาทีหลังการรู้สึกเคลิ้มสุขค่อย ๆ หายไป เชื่อว่า ความรู้สึกแน่ชัดของ "ความเสียวสุดยอดทางเพศ" แตกต่างกันไปในชายแต่ละคน ปกติ เมื่อชายสูงอายุขึ้น ปริมาณน้ำอสุจิที่หลั่งจะลดลง และระยะของความเสียวสุดยอดทางเพศ แต่ปกติไม่มีผลต่อความแรงของสุขารมณ์ เพียงย่นช่วงเวลาเท่านั้น ปกติหลังการหลั่งน้ำอสุจิจะเกิดระยะดื้อ ซึ่งระหว่างนั้น ชายไม่สามารถบรรลุความเสียวสุดยอดทางเพศได้อีกครั้ง ระยะดื้อสามารถกินเวลาได้ตั้งแต่น้อยกว่าหนึ่งนาทีจนหลายชั่วโมงหรือวัน ขึ้นอยู่กับอายุและปัจจัยรายบุคคลอื่น
การสนองทางสรีรวิทยา > เพศหญิง

ความเสียวสุดยอดทางเพศของหญิงอาจกินเวลานานกว่าของชายเล็กน้อยหรือมาก ความเสียวสุดยอดทางเพศของหญิงประมาณว่าเฉลี่ย 20 วินาที และประกอบด้วยกลุ่มการหดตัวของกล้ามเนื้อบริเวณเชิงกรานซึ่งรวมช่องคลอด มดลูกและทวารหนัก สำหรับหญิงบางคน ในบางโอกาส การหดตัวเหล่านี้เริ่มไม่นานหลังหญิงนั้นรายงานว่าความเสียวสุดยอดทางเพศเริ่มและดำเนินต่อโดยมีช่วงห่างประมาณหนึ่งวินาทีซึ่งความแรงทีแรกเพิ่มขึ้นแล้วค่อยลดลง ในบางสถานการณ์ กลุ่มการหดตัวสม่ำเสมอดังกล่าวอาจตามด้วยการหดตัวหรือสั่นกระตุกโดยมีช่วงห่างไม่สม่ำเสมอเพิ่มอีกไม่กี่ครั้ง ในกรณีอื่น หญิงรายงานว่ากำลังมีความเสียวสุดยอด แต่ไม่สามารถวัดการหดตัวของเชิงกรานได้
ความเสียวสุดยอดทางเพศของหญิงเกิดขึ้นหลังการตั้งของปุ่มกระสันและการหลั่งน้ำหล่อลื่นทางเปิดของช่องคลอด หญิงบางคนแสดงเซ็กซ์ฟลัช (sex flush) คือ ผิวหนังเป็นพื้นที่กว้างของกายแดงขึ้นเนื่องจากเลือดไหลไปผิวหนังเพิ่มขึ้น เมื่อหญิงเข้าใกล้ความเสียวสุดยอดทางเพศ ส่วนหัวปุ่มกระสันร่นอยู่ใต้คลิตอรอลฮูด (clitoral hood) และแคมเล็กมีสีเข้มขึ้น เมื่อความเสียวสุดยอดเฉียด ด้านนอกหนึ่งในสามของช่องคลอดตึงและแคบขึ้น ขณะที่ช่องคลอดโดยรวมยาวขึ้นและขยายและเต็มแน่นด้วยเนื้อเยื่ออ่อนคั่งคัด
ที่อื่นในกาย เซลล์สร้างเส้นใยกล้ามเนื้อของกลุ่มรวมหัวนม-ฐานหัวนม (areolar) หดตัว ทำให้เกิดการตั้งของหัวนมและลดเส้นผ่านศูนย์กลางของฐานหัวนม โดยมากที่สุดเมื่อเริ่มความเสียวสุดยอดทางเพศ หญิงคนหนึ่งรู้สึกเสียวสุดยอดทางเพศเต็ม (full orgasm) เมื่อมดลูก ช่องคลอด ทวารหนักและกล้ามเนื้อเชิงกรานของเธอผ่านกลุ่มการหดตัวเป็นจังหวะ หญิงส่วนใหญ่เห็นว่าการหดตัวเหล่านี้สำราญอย่างยิ่ง
แอปเปิลอินเทลลิเจนซ์

| --- | --- |

นักพัฒนา: บริษัทแอปเปิล
ระบบปฏิบัติการ: ไอโอเอส 18+, ไอแพดโอเอส 18+, แมคโอเอส ซีควอยา+
แพลตฟอร์ม: เออาร์เอ็ม
ประเภท: ปัญญาประดิษฐ์
สัญญาอนุญาต: จำกัดสิทธิ์
เว็บไซต์: https://www.apple.com/apple-intelligence/
แอปเปิลอินเทลลิเจนซ์ (อังกฤษ: Apple Intelligence) : [ความอัจฉริยะของแอปเปิ้ล] มีการนิยามความหมายเฉพาะตัวของคำว่า Ai ของแอปเปิลว่า“แพลตฟอร์มปัญญาประดิษฐ์ของแอปเปิล“ ซึ่งมีการประกาศเปิดตัวครั้งแรกเมื่อวันที่ 10 มิถุนายน ค.ศ. 2024 ที่งานดับเบิลยูดับเบิลยูดีซี 2024 แพลตฟอร์มนี้เป็นการพัฒนาโครงสร้างปัญญาวิศวกรรมประดิษฐ์ต่อยอดจากฐานข้อมูลผู้ช่วยส่วนบุคคลอัจฉริยะของแอปเปิล หรือ Siri ผสมผสานกับการวิเคราะห์ผลลัพธ์บนอุปกรณ์ที่รองรับมายังเกทเวย์แอปเปิล เซิร์ฟเวอร์ ที่จะประมวลผลตลอดเวลา ในปัจจุบันจะออกมาเป็นหนึ่งในแกนหลักคุณสมบัติใหม่ในระบบปฏิบัติการในเครือของแอปเปิลประกอบไปด้วยไอโอเอส 18, ไอแพดโอเอส 18 และแมคโอเอส ซีควอยา ซึ่งเปิดตัวพร้อมกับแอปเปิลอินเทลลิเจนซ์
จากความร่วมมือของบริษัทกับโอเพนเอไอ ทำให้แอปเปิลอินเทลลิเจนซ์สามารถใช้ความสามารถร่วมกับแชตจีพีที ซึ่งช่วยให้ซีรี กำหนดเวลาที่จะส่งคำขอซับซ้อนของผู้ใช้ไปยังแชตจีพีทีได้
แอปเปิลอินเทลลิเจนซ์มีกำหนดเปิดใช้งานอย่างเต็มรูปแบบภายในปี ค.ศ. 2025
ตัวแบบ

แอปเปิลอินเทลลิเจนซ์ ใช้การประมวลผลทั้งในอุปกรณ์และในคลาวด์เซิฟเวอร์ที่ใช้แอปเปิลซิลิคอน โดยทั้งสองแหล่งนี้สามารถทำงานได้ทั้งความสามารถพื้นฐาน รวมถึงความสามารถขั้นสูง เช่น การสรุปความเรียง หรือการปรับโทนข้อความ
ตามการประเมินโดยมนุษย์ของแผนกการเรียนรู้ด้วยเครื่องของแอปเปิล การประมวลผลในอุปกรณ์จะมีความสามารถเทียบเท่าตัวแบบขนาดเล็กของมิสทรัลเอไอ, กูเกิล และไมโครซอฟท์ ส่วนการประมวลผลในคลาวด์เซิฟเวอร์จะมีความสามารถใกล้เคียงกับจีพีที-4
ความสามารถ > เครื่องมือการเขียน

เครื่องมือการเขียนของแอปเปิลอินเทลลิเจนซ์ ได้รับการพัฒนาโดยใช้ฐานจากปัญญาประดิษฐ์ เช่น ฟังก์ชันการปรับปรุงข้อความ โดยสามารถปรับการเขียนให้เป็นมิตรกับผู้อ่าน กระชับ และมีความเป็นมืออาชีพมากขึ้น อีกทั้งยังสามารถสรุปเนื้อหา ดึงประเด็นสำคัญ สร้างตาราง รวมถึงรายการจากบทความหรือความเรียงได้ นอกจากนี้ แชตจีพีทีจะมีส่วนช่วยในเครื่องมือดังกล่าวด้วย
ความสามารถ > การสร้างภาพจากข้อความ

แอปเปิลอินเทลลิเจนซ์สามารถสร้างภาพจากข้อความในอุปกรณ์ นอกจากนี้ยังสามารถใช้สร้างเอโมจิได้อีกด้วย
ความสามารถ > การปรับปรุงซีรี

ซีรีได้รับการปรับปรุงครั้งใหญ่โดยผนวกความสามารถของแอปเปิลอินเทลลิเจนซ์เข้าไปด้วย ทั้งนี้ มีการปรับปรุงภาพลักษณ์ของซีรี, เพิ่มความสามารถด้านการประมวลผลภาษาธรรมชาติ และยังสามารถป้อนข้อความให้ซีรีตอบสนองได้อีกด้วย อีกทั้งซีรียังสามารถนำข้อมูลกิจกรรมในอุปกรณ์ของผู้ใช้มาประมวลผลเพื่อการสนทนาที่แคล่วคล่องและเป็นธรรมชาติมากขึ้น
ความสามารถ > จดหมาย

แอปเปิลอินเทลลิเจนซ์เพิ่มความสามารถในการจัดลำดับความสำคัญในแอปจดหมาย
ความสามารถ > ภาพถ่าย

แอป "ภาพถ่าย" ได้รับการปรับปรุงโดยสามารถสร้างคลิปรวบรวมความทรงจำที่สามารถปรับแต่งได้ รวมถึงการค้นหาที่มีประสิทธิภาพมากขึ้น
ความสามารถ > การเขียนโปรแกรมให้สมบูรณ์

แอปเปิลอินเทลลิเจนซ์ เพิ่มความสามารถให้เอ็กซ์โคดสามารถคาดเดาฟังก์ชันในการเขียนโปรแกรมให้สมบูรณ์ เช่นเดียวกับกิตฮับโคไพลอต โดยใช้ตัวแบบที่ฝึกด้วยภาษาสวิฟต์และเอพีไอ อีกทั้งยังสามารถเขียนโปรแกรมตามคำบอกของผู้ใช้ได้ด้วย ทั้งนี้ความสามารถดังกล่าวจำเป็นต้องใช้แมคที่มีหน่วยความจำตั้งแต่ 16 จิกะไบต์ขึ้นไป
ความสามารถ > การผนวกแชตจีพีที

ด้วยความร่วมมือกับโอเพนเอไอ ซีรีสามารถส่งคำขอที่ซับซ้อนให้แชตจีพีทีช่วยประมวลผลได้ โดยใช้ตัวแบบจีพีที-4โอ ผู้ใช้สามารถใช้ฟีเจอร์นี้ได้โดยไม่ต้องสมัครเป็นสมาชิกแชตจีพีที อย่างไรก็ตาม ผู้สมัครสมาชิกแชตจีพีทีแบบชำระเงินจะได้รับความสามารถเพิ่มเติมตามแพกเกจที่ได้สมัครไว้ ทั้งนี้ แอปเปิลมีแผนจะนำแบบจำลองภาษาอื่น ๆ เช่น เจมินีของกูเกิล มาผนวกในแอปเปิลอินเทลลิเจนซ์ในอนาคตด้วย
การพัฒนา > ภูมิหลัง

ในเดือนตุลาคม ค.ศ. 2015 แอปเปิลเข้าซื้อกิจการเพอร์เซฟติโอ ซึ่งเป็นบริษัทสร้างแบบจำลองปัญญาประดิษฐ์ในอุปกรณ์ หลังจากการซื้อกิจการ แอปเปิลได้มีส่วนร่วมในความพยายามเพื่อให้แน่ใจว่าการดำเนินงานด้านปัญญาประดิษฐ์ยังคงเป็นความลับ เทรเวอร์ ดาร์เรลล์ ศาสตราจารย์แห่งมหาวิทยาลัยแคลิฟอร์เนีย เบิร์กลีย์ ระบุว่านักศึกษาระดับบัณฑิตศึกษาไม่ได้รับความร่วมมือในการขอข้อมูลการพัฒนาดังกล่าว
อุปกรณ์ที่รองรับ > แมค

แมคทุกเครื่องที่มีโปรเซสเซอร์แอปเปิลซิลิคอน ซีรีส์เอ็ม ที่ใช้แมคโอเอส ซีควอยา สามารถใช้งานแอปเปิลอินเทลลิเจนซ์ได้ ซึ่งรวมถึง:
แมคบุ๊กแอร์ (เอ็ม1, 2020) หรือใหม่กว่า
แมคบุ๊กโปร (เอ็ม1, 2020) หรือใหม่กว่า
แมคมินิ (เอ็ม1, 2020) หรือใหม่กว่า
แมคโปร (เอ็ม2 อัลตรา, 2023)
แมคสตูดิโอ (เอ็ม1 Pro, 2022) หรือใหม่กว่า
ไอแมค (เอ็ม1, 2021) หรือใหม่กว่า
อุปกรณ์ที่รองรับ > ไอแพด

ไอแพดทุกเครื่องที่ใช้โปรเซสเซอร์แอปเปิลซิลิคอน ซีรีส์เอ็ม ที่ใช้ไอแพดโอเอส 18 สามารถใช้งาน แอปเปิลอินเทลลิเจนซ์ได้ ซึ่งรวมถึง:
ไอแพด แอร์ (เอ็ม1 รุ่นที่ 5) หรือใหม่กว่า
ไอแพด โปร (เอ็ม1 รุ่นที่ 5) หรือใหม่กว่า
ไอแพต มินิ (รุ่นที่ 7) เอ 17 โปร
อุปกรณ์ที่รองรับ > ไอโฟน

ไอโฟนทุกเครื่องที่ใช้โปรเซสเซอร์ เอ17 โปร หรือใหม่กว่าที่ใช้ ไอโอเอส 18 สามารถใช้งานแอปเปิลอินเทลลิเจนซ์ ได้ ซึ่งรวมถึงไอโฟน 15 โปร และ ไอโฟน 15 โปร แม็กซ์
ระบบขนส่งมวลชนกรุงเทพ

| --- | --- |

ประเภท: บริษัทมหาชนจำกัด
อุตสาหกรรม: บริการ
รูปแบบ: ขนส่งและโลจิสติกส์
ก่อตั้ง: 14 สิงหาคม พ.ศ. 2539; 28 ปีก่อน (2539-08-14)
สำนักงานใหญ่: 1000 อาคารบีทีเอส ถนนพหลโยธิน แขวงจอมพล เขตจตุจักร, กรุงเทพมหานคร, ประเทศไทย
บุคลากรหลัก: คีรี กาญจนพาสน์ (ประธานกรรมการ) สุรพงษ์ เลาหะอัญญา (ประธานเจ้าหน้าที่บริหาร)
บริการ: รถไฟฟ้าบีทีเอส
เจ้าของ: บีทีเอส กรุ๊ป โฮลดิ้งส์
เว็บไซต์: www.bts.co.th
บริษัท ระบบขนส่งมวลชนกรุงเทพ จำกัด (มหาชน) (อังกฤษ: Bangkok Mass Transit System Public Company Limited, BTSC) หรือ บีทีเอสซี เป็นบริษัทในเครือของบีทีเอส กรุ๊ป โฮลดิ้งส์ (BTSG ชื่อเดิมคือบริษัท ธนายง) บีทีเอสซีเป็นผู้ให้บริการรถไฟฟ้าบีทีเอส, รถโดยสารด่วนพิเศษ สายสาทร-ราชพฤกษ์, รถไฟฟ้าสายสีทอง, รถไฟฟ้ามหานคร สายนัคราพิพัฒน์ และรถไฟฟ้ามหานคร สายสีชมพู
ประวัติและการดำเนินงาน

บริษัท ระบบขนส่งมวลชนกรุงเทพ จำกัด (มหาชน) ก่อตั้งขึ้นใน พ.ศ. 2535 โดยนายคีรี กาญจนพาสน์ เพื่อดำเนินการตามสัมปทานของบริษัทธนายง ในการก่อสร้างและให้บริการระบบรถไฟฟ้าขนส่งมวลชนยกระดับในกรุงเทพมหานคร ซึ่งเป็นโครงการที่อยู่ในระหว่างการวางแผนในขณะนั้น ก่อตั้งขึ้นในรูปแบบของบริษัทร่วมทุน โดยมีพันธมิตรหลัก ได้แก่ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน), บริษัท ซิโต และ บริษัท ไดเคอร์ฮอฟ แอนด์ วิทแมน บริษัทจดทะเบียนในตลาดหลักทรัพย์ใน พ.ศ. 2539 แต่หลังจากเกิดวิกฤตการณ์ต้มยำกุ้งใน พ.ศ. 2540 บริษัทประสบปัญหาขาดทุนอย่างหนัก จึงต้องเข้าสู่กระบวนการฟื้นฟูกิจการและการปรับโครงสร้างหนี้ในช่วง พ.ศ. 2549-2551 ใน พ.ศ. 2553 บริษัทธนายงเปลี่ยนชื่อเป็น บีทีเอส กรุ๊ป โฮลดิ้งส์ และเข้าซื้อหุ้นในบีทีเอสซีคิดเป็นสัดส่วน 94.6% ทำให้บีทีเอส กรุ๊ป โฮลดิ้งส์กลายเป็นผู้ถือหุ้นใหญ่ในบีทีเอสซี
ระบบขนส่งมวลชนกรุงเทพดำเนินงานรถไฟฟ้าบีทีเอส ซึ่งเปิดให้บริการเมื่อ พ.ศ. 2542 เป็นผู้ได้รับสัมปทานในการดำเนินงานรถไฟฟ้าบีทีเอสสายแรกของกรุงเทพฯ ครอบคลุมเส้นทางจากสถานีหมอชิตถึงสถานีอ่อนนุช (สายสุขุมวิท) และสถานีสนามกีฬาแห่งชาติถึงสถานีสะพานตากสิน (สายสีลม) ซึ่งบริษัทเป็นผู้ลงทุนทั้งหมด และได้ขยายเส้นทางรถไฟฟ้าเพิ่มเติมภายใต้สัญญาสัมปทานกับกรุงเทพมหานคร (ผ่านบริษัท กรุงเทพธนาคม) และการรถไฟฟ้าขนส่งมวลชนแห่งประเทศไทย (รฟม.) นอกจากนี้ยังดำเนินการรถโดยสารด่วนพิเศษ สายสาทร-ราชพฤกษ์ ซึ่งเปิดให้บริการเพียงสายเดียวในปี 2553 และรถไฟฟ้าสายสีทอง ซึ่งเปิดให้บริการในปี 2563 อีกด้วย
แหล่งข้อมูลอื่น

เว็บไซต์ทางการ
การถ่ายภาพเคอร์เลียน

ภาพถ่ายเคอร์เลียนของเหรียญสองอัน
การถ่ายภาพเคอร์เลียน (Kirlian photography) คือ ชุดของเทคนิคการถ่ายภาพที่ใช้ในการจับภาพของปรากฏการณ์โคโรนา หรือ การปล่อยประจุแบบโคโรน่าทางไฟฟ้า  มันเป็นชื่อนามสกุลคำหลังของนาย เซมยอน เคอร์เลียน (Semyon Kirlian) ซึ่งเป็นผู้ที่ได้ค้นพบวิธีการนี้โดยบังเอิญในปี ค.ศ. 1939 โดยเขาพบว่าถ้าวัตถุที่วางอยู่บนแผ่นเพลตสำหรับถ่ายภาพถูกเชื่อมต่อกับแหล่งกำเนิดแรงดันไฟฟ้าแรงสูง, ภาพของวัตถุจะถูกถ่ายภาพออกมาได้บนแผ่นเพลตสำหรับถ่ายภาพ   เป็นเทคนิควิธีการที่รู้จักกันหลากหลายลักษณะต่าง ๆ กันมากมายที่มีชื่อเรียกกัน เช่น "ภาพถ่ายทางไฟฟ้า" (electrography),  "เทคนิคการถ่ายภาพด้วยไฟฟ้า" (electrophotography),  "เทคนิคการถ่ายภาพการปล่อยประจุแบบโคโรน่า" (corona discharge photography) (CDP),  "การถ่ายภาพทางไฟฟ้าชีวะ" (bioelectrography),  "การสร้างภาพการปล่อยประจุก๊าซ" (gas discharge visualization) (GDV),  "การสร้างภาพทางไฟฟ้าเชิงแสง" (electrophotonic imaging) (EPI),  และ, ในวรรณกรรมรัสเซีย, "ภาพถ่ายเคอร์เลียน" เป็นต้น
การถ่ายภาพเคอร์เลียน ได้รับการคัดเลือกให้เป็นประเด็นหัวข้อเรื่องของการวิจัยทางวิทยาศาสตร์กระแสหลัก, การวิจัยทางด้านปรจิตวิทยา (parapsychology) (ตามความรู้สึกของคนไทยเรา มันมักจะหมายถึงเรื่อง "พลังจิต") และทางด้านศิลปะ
ภาพรวม

การถ่ายภาพเคอร์เลียนเป็นเทคนิคการสร้างภาพถ่ายของวัตถุโดยใช้ไฟฟ้าแรงสูงส่งผ่านแผ่นฟิล์มที่อยู่เหนือแผ่นเหล็กสำหรับการคายประจุและอยู่ติดกับวัตถุที่ถูกถ่ายภาพ กระแสไฟฟ้าแรงสูงจะถูกจ่ายเป็นระยะเวลาสั้นๆไปยังแผ่นเหล็ก ทำให้เกิดภาพที่เกิดจากการปรากฏการณ์โคโรนาระหว่างวัตถุกับแผ่นเหล็กถูกถ่ายทอดลงฟิล์มที่อยู่ระหว่างกลางกลายเป็นภาพถ่ายเคอร์เลียน
โดยปกติ ฟิล์มถ่ายภาพสีจะถูกปรับไว้ให้ได้ภาพที่สมจริงในสภาวะแสงปกติ ปรากฏการณ์โคโรนาจะมีปฏิสัมพันธ์ชั่วขณะกับแต่ละชั้นแผ่นแม่สีของฟิล์มที่แตกต่างกันไป อันจะทำให้สีที่ได้มีความแตกต่างกันอย่างชัดเจนขึ้นอยู่กับความรุนแรงของการคายประจุ ทั้งฟิล์มและเทคนิคการถ่ายภาพแบบดิจิตอลล้วนบันทึกภาพจากโฟตอนที่ถูกปล่อยออกมาจากปรากฏการณ์โคโรนา(โปรดดู กลศาสตร์ของปรากฏการณ์โคโร).
ภาพถ่ายจากสิ่งไม่มีชีวิตเช่นเหรียญ กุญแจ หรือใบไม้ สามารถสร้างภาพอย่างมีประสิทธิภาพยิ่งขึ้นโดยต่อทางไฟฟ้ากับสายดินลงพื้นดิน ในท่อน้ำเย็นหรือขั้วตรงข้ามของแหล่งไฟฟ้าแรงสูงที่จ่ายให้วัตถุ อันจะทำให้ปรากฏการณ์โคโรนารุนแรงยิ่งขึ้น
การถ่ายภาพเคอร์เลียนไม่จำเป็นต้องใช้กล้องหรือเลนส์เพราะแผ่นรับภาพสัมผัสกับวัตถุโดยตรง จึงสามารถใช้แผ่นตัวนำโปร่งแสงวางคั่นกลางระหว่างวัตถุกับแผ่นเหล็กเพื่อให้สามารถบันทึกภาพด้วยกล้องถ่ายรูปหรือกล้องวิดิโอได้
นักศิลปะการถ่ายภาพเช่น Robert Buelteman, Ted Hiebert, และ Dick Lane เคยถ่ายภาพเคอร์เลียนเพื่อสร้างภาพถ่ายทางศิลปะของวัตถุหลากหลายชนิด นักถ่ายภาพเคอร์เลียน Mark D. Roberts ผู้ทำงานกับภาพถ่ายเคอร์เลียนมานานกว่า  40 ปี ได้เผยแพร่ชุดผลงานของภาพถ่ายพืชโดยใช้ชื่อว่า "Vita occulta plantarum" หรือ "ความลับแห่งชีวิตของพืช" ซึ่งจัดแสดงเป็นครั้งแรกเมื่อปี 2012 ที่พิพิธภัณฑ์แบ็คเค็นในมินเนทาโพลิส
การวิจัย

การถ่ายภาพเคอร์เลียน ได้ถูกจัดให้เป็นหัวใจหลักในเรื่องของการวิจัยทางวิทยาศาสตร์, การวิจัยทางด้านจิตศาสตร์ซึ่งมีสาขาเฉพาะทางที่เรียกว่าวิชา "ปรจิตวิทยา" ซึ่งพวกเราคนไทยรู้จักกันดีในชื่อว่า "พลังจิต" (parapsychology research) และการกล่าวอ้างเกี่ยวกับเรื่องราวของ วิทยาศาสตร์เทียม (pseudoscientific) ส่วนใหญ่ของการวิจัยทางด้านนี้ ได้ถูกริเริ่มดำเนินการขึ้นเมื่อราวประมาณกลางศตวรรษที่ 20 ที่เกิดขึ้นในยุคสมัยอดีตของโลกทางฝ่ายกลุ่มตะวันออก (Eastern Bloc) ก่อนการสิ้นสุดลงของสงครามเย็น (cold war) และยังไม่ได้ถูกยกระดับขึ้นเพื่อการตรวจสอบข้อเท็จจริงตามมาตรฐานทางวิทยาศาสตร์ที่เข้มงวดของโลกฝ่ายตะวันตก [ต้องการอ้างอิง]
การวิจัย > การวิจัยทางวิทยาศาสตร์

จากผลการทดลองทางวิทยาศาสตร์ที่ตีพิมพ์เมื่อปี 1976 ที่เกี่ยวข้องกับการถ่ายภาพเคอร์เลียนของเนื้อเยื่อที่ยังมีชีวิต (จากปลายนิ้วของมนุษย์) พบว่าส่วนใหญ่ของการเปลี่ยนแปลงในความยาวของลำแสงของการปล่อยแบบโคโรนา, ความหนาแน่น, ความโค้งงอ และ สี สามารถถูกพิจารณาได้โดยสภาพความชื้นบนพื้นผิวและภายในของเนื้อเยื่อที่ยังมีชีวิตอยู่เหล่านั้น  นักวิทยาศาสตร์ที่อยู่นอกเหนือจากในสหรัฐอเมริกา ต่างก็ได้ดำเนินการวิจัยทางวิทยาศาสตร์ในเรื่องนี้ด้วยเหมือนกัน
คอนสแตนติน โครอทคอฟ (Konstantin Korotkov) ได้พัฒนาเทคนิคคล้ายกับการถ่ายภาพเคอร์เลียน เรียกว่า "การสร้างภาพการปล่อยประจุของก๊าซ" (gas discharge visualization) (GDV)   ระบบกล้องโครอทคอฟ GDV (Korotkov's GDV camera system) ประกอบด้วยฮาร์ดแวร์และซอฟต์แวร์ที่จะบันทึกข้อมูลโดยตรง, เพื่อทำการประมวลผลและแปลความหมายของภาพ GDV ด้วยเครื่องคอมพิวเตอร์  เว็บไซต์ของโครอทคอฟ ได้โฆษณาส่งเสริมอุปกรณ์และการวิจัยของเขาในบริบททางการแพทย์   อิซาเบลลา ไชสิเอลสกา (Izabela Ciesielska) แห่งสถาบันสถาปัตยกรรมสิ่งทอในประเทศโปแลนด์ ได้ใช้กล้องโครอทคอฟ GDV  เพื่อประเมินผลกระทบของการสัมผัสของมนุษย์กับสิ่งทอต่าง ๆ เกี่ยวกับปัจจัยทางชีวภาพ เช่น อัตราการเต้นของหัวใจและความดันโลหิต, ตลอดจนถึงภาพถ่ายการปล่อยประจุแบบโคโรน่า การทดลองดังกล่าวได้บันทึกภาพการคายประจุโคโรนาของปลายนิ้วของผู้เข้ารับการทดสอบในขณะที่ผู้เข้ารับการทดสอบสวมปลอกแขนที่ทำจากวัสดุธรรมชาติและสังเคราะห์ต่างๆ บนปลายแขนของพวกเขา ผลลัพธ์คือไม่สามารถสร้างความสัมพันธ์ระหว่างการสัมผัสของมนุษย์กับสิ่งทอและภาพการคายประจุโคโรนาและถือว่าไม่มีผลสรุป
การวิจัย > การวิจัยทางปรจิตวิทยา

ในปี ค.ศ. 1968 เทลม่า มอสส์ (Thelma Moss) ซึ่งเป็นศาสตราจารย์ด้านจิตวิทยา ได้เป็นหัวหน้าสถาบันประสาทจิตเวชศาสตร์ (Neuropsychiatric Institute) (NPI) แห่งมหาวิทยาลัยแคลิฟอร์เนีย ลอสแองเจลิส (UCLA) ซึ่งต่อมาได้เปลี่ยนชื่อเป็นสถาบันแซมอล (Semel Institute) สถาบัน NPI มีห้องปฏิบัติการที่อุทิศให้กับการวิจัยด้านปรจิตวิทยาและมีคณะทำงานเป็นอาสาสมัครซะเป็นส่วนใหญ่ ห้องปฏิบัติการไม่ได้รับเงินทุนและไม่ได้รับอนุญาตและท้ายที่สุดก็ถูกปิดโดยมหาวิทยาลัย เมื่อใกล้จะสิ้นสุดวาระการดำรงตำแหน่งที่ UCLA มอสส์เริ่มสนใจการถ่ายภาพเคอร์เลียน ซึ่งเป็นเทคนิคที่เชื่อกันว่าใช้วัด "ออร่า" (auras) (หรือ พลังหรือรัศมีที่ออกมาจากคน, สัตว์ หรือสิ่งของ)  ของสิ่งมีชีวิต ตามที่ เคร์รี่ เกย์นัวร์ (Kerry Gaynor) หนึ่งในผู้ช่วยวิจัยคนก่อนของเธอ ได้กล่าวไว้ว่า "หลายครั้งรู้สึกว่าผลลัพธ์ของการถ่ายภาพเคอร์เลียนนั้นเป็นเพียงสิ่งที่เกิดขึ้นตามธรรมชาติ"
ข้อกล่าวอ้างของภาวะนอกเหนือปรกติหรือเหนือธรรมชาติของการถ่ายภาพเคอร์เลียนไม่ได้รับการสังเกตการณ์หรือทำซ้ำในงานทดลองโดยชุมชนวิทยาศาสตร์  นักสรีรวิทยา กอร์ดอน สไตน์ (Gordon Stein) เขียนว่าการถ่ายภาพเคอร์เลียนเป็นสิ่งหลอกลวง (hoax) ที่ "ไม่มีส่วนเกี่ยวข้องกับสุขภาพ ความมีชีวิตชีวา หรืออารมณ์ของสิ่งที่ถูกถ่ายภาพ"
การวิจัย > ข้อกล่าวอ้าง

เคอร์เลียนเชื่อว่าภาพที่ถูกสร้างขึ้นโดยการถ่ายภาพแบบเคอร์เลียนอาจแสดงถึงสนามพลังงานหรือออร่าที่บางคนคิดว่ามีอยู่ล้อมรอบสิ่งมีชีวิต เคอร์เลียนและภรรยาของเขาเชื่อมั่นว่าภาพถ่ายของพวกเขาแสดงให้เห็นถึงพลังชีวิตหรือสนามพลังงานที่สะท้อนถึงสภาวะทางกายภาพและอารมณ์ความรู้สึกของสิ่งมีชีวิตที่กำลังมีชีวิตอยู่ พวกเขาคิดว่าภาพเหล่านี้สามารถใช้ในการวินิจฉัยโรคได้ ในปี 1961 พวกเขาได้ตีพิมพ์บทความแรกเกี่ยวกับเรื่องนี้ในวารสารวิทยาศาสตร์และการถ่ายภาพประยุกต์ของรัสเซีย (Journal of Scientific and Applied Photography)  ข้อกล่าวอ้างของเคอร์เลียน ได้รับการยอมรับจากผู้ประกอบวิชาชีพทางด้านการบำบัดรักษาด้วยพลังงาน
การวิจัย > ข้อกล่าวอ้าง > การทดลองใบไม้ที่ฉีกขาด

ในการสาธิตตัวอย่างที่ใช้เป็นหลักฐานถึงการมีอยู่ของสนามพลังงานเหล่านี้เกี่ยวข้องกับการถ่ายภาพเคอร์เลียนของใบไม้ที่ถูกเก็บไว้ในช่วงเวลาที่กำหนด การที่ใบไม้ค่อย ๆ เหี่ยวเฉาลงนั้นเชื่อกันว่าสอดคล้องกับการลดลงของพลังออร่า ในการทดลองบางครั้ง หากส่วนหนึ่งของใบไม้ถูกฉีกขาดออกไปหลังจากถ่ายภาพแรก บางครั้งภาพจางๆ ของส่วนที่หายไปก็ยังคงอยู่เมื่อถ่ายภาพเป็นครั้งที่สอง อย่างไรก็ตาม หากทำความสะอาดสิ่งปนเปื้อนและความชุ่มชื้นที่ตกค้างบนพื้นผิวที่สร้างภาพก่อนที่จะถ่ายภาพที่สอง ภาพของส่วนที่หายไปก็จะไม่ปรากฏขึ้น
ทฤษฎีออร่าที่มีชีวิตถูกปฏิเสธอย่างน้อยเพียงบางส่วน โดยการแสดงให้เห็นว่าความชื้นของใบไม้มีผลอย่างเห็นได้ชัดต่อโคโรนาของการคายประจุไฟฟ้า ยิ่งความชื้นมีมากขึ้นเท่าไร ก็จะยิ่งสร้างการคายประจุโคโรนาที่มากขึ้นเท่านั้น  เมื่อใบไม้ขาดน้ำ โคโรนาจะลดลงตามความแปรปรวนและความเข้มข้นโดยธรรมชาติ เมื่อปริมาณน้ำในใบไม้เปลี่ยนแปลงไปอาจส่งผลต่อสิ่งที่เรียกว่าออร่าเคอร์เลียน การทดลองของเคอร์เลียนไม่ได้ให้หลักฐานของสนามพลังงานอื่นใดนอกจากสนามไฟฟ้าที่เกิดจากกระบวนการทางเคมีและกระบวนการไหลเวียนของการคายประจุโคโรนา
การปล่อยประจุไฟฟ้าโคโรนาที่ระบุว่าเป็นออร่าเคอร์เลียนนั้นเป็นผลมาจากกระบวนการสร้างการแตกตัวเป็นไอออนไฟฟ้าแบบสุ่มและได้รับผลกระทบอย่างมากจากปัจจัยหลายประการ รวมถึงแรงดันไฟฟ้าและความถี่ของสิ่งกระตุ้น แรงกดที่บุคคลหรือวัตถุสัมผัสพื้นผิวที่สร้างภาพ ความชื้นในบริเวณรอบๆ วัตถุที่กำลังสร้างภาพ พื้นดินที่บุคคลหรือวัตถุนั้นยืนหรือตั้งอยู่นั้นดีเพียงใด และปัจจัยในบริเวณอื่นๆ ที่ส่งผลต่อสภาพนำไฟฟ้าของบุคคลหรือวัตถุที่กำลังสร้างภาพ น้ำมัน เหงื่อ แบคทีเรีย และสารปนเปื้อนไอออนอื่นๆ ที่พบในเนื้อเยื่อที่มีชีวิตอาจส่งผลต่อภาพที่ได้ด้วยเช่นกัน
ดูเพิ่ม

แม่เหล็กไฟฟ้าชีวภาพ
อ่านต่อ

Becker, Robert and Selden, Gary, The Body Electric:Electromagnetism and the Foundation of Life, (Quill/Williams Morrow, 1985)
Krippner, S. and Rubin, D., Galaxies of Life, (Gordon and Breach, 1973)
Ostrander, S. and Schroeder, L., Psi Discoveries Behind the Iron Curtain, (Prentice-Hall 1970)
Iovine, John Kirlian Photography - A Hands on Guide , (McGraw-Hill 1993)
แหล่งข้อมูลอื่น

Kirlian Photography and the "Aura" เก็บถาวร 2014-07-14 ที่ เวย์แบ็กแมชชีน, Dr. Rory Coker, Professor of Physics at the University of Texas at Austin
Bioenergetic Fields เก็บถาวร 2016-05-08 ที่ เวย์แบ็กแมชชีน, Victor J. Stenger, University of Hawaii at Manoa
Dr. Ignatov's methodic for Color Coronal (Kirlian) spectral analysis เก็บถาวร 2014-07-05 ที่ เวย์แบ็กแมชชีน, Sofia, Bulgaria
Kirlian Effect in the Study of the Properties of Water, Oleg Mosin, Doctor in Chemistry
แม่แบบ:Photography
การเตรียมการถ่ายภาพเคอร์เลียนแบบส่องผ่าน
ภาพถ่ายเคอร์เลียนของนิ้วมือ
ภาพถ่ายเคอร์เลียนเหรียญสองเหรียญ
ภาพถ่ายเคอร์เลียนของใบเคอร์เลียส
ภาพถ่ายเคอร์เลียนของใบไม้ที่เต็มไปด้วยฝุ่น (Kirlian photograph of a dusty leaf)
ธรรมจักร

"ธรรมจักร" แกะสลักจากหินทราย, พุทธศตวรรษที่ 12, พบที่วัดเสน่หา จังหวัดนครปฐม, ปัจจุบันเป็นของสะสมของพิพิธภัณฑสถานแห่งชาติ พระนคร
ธรรมจักร (สันสกฤต: धर्मचक्र; บาลี: dhammacakka) หรือ กงล้อแห่งธรรม เป็นสัญลักษณ์ที่ใช้แพร่หลายในศาสนาอินเดีย เช่น ศาสนาฮินดู, ไชนะ และโดยเฉพาะอย่างยิ่งในศาสนาพุทธ